cyanic-selkie/wikianc huggingface dataset:
कुसुमाग्रज प्रतिष्ठान
कुसुमाग्रज स्मारक
कुसुमाग्रजांचे स्मारक उभारले जाऊन त्याद्वारे प्रतिष्ठानची व्याप्ती वाढावी महाराष्ट्र शासन आणि नाशिक महानगरपालिका ह्यांनी ९००० चौ.मी. जागा उपलब्ध करून दिली असून, तेथे अंदाजे साडेतीन कोटी रुपयाचेचे भव्य स्मारक उभारले गेले आहे. त्यातील २५०० चौरस मीटरचे बांधकाम झाले असून ६००० चौरस मीटर जागेत उद्यान झाले आहे.
स्मारकाच्या वास्तूतील सुविधा व उपयोग
जीवन दर्शन दालन - या दालनात कुसुमाग्रजांची साहित्यसंपदा, त्यांचा जीवनपट, नामवंत कलाकार, साहित्यिक, समाजसेवक इत्यादींसह काढली गेलेली त्यांची छायाचित्रे यांचे मोठ्या पडद्यावर दर्शन घडत राहते. तसेच नामवंत कलाकारांच्या आवाजात कुसुमाग्रजांच्या कविता, नाट्यपदे, नाटकातील प्रवेश ऐकता येण्याची सोय केली गेली आहे. याखेरीज, कुसुमाग्रजांच्या हस्ताक्षरातील मूळ पत्रे, सूचना, साहित्य, त्यांना प्राप्त झालेले पुरस्कार, मानपत्रे इत्यादींचा जतन केलेला संग्रह आहे.
विशाखा दालन - व्याख्याने, काव्यवाचन, अभिवाचन, मुलाखत, संगीताच्या मैफिली इत्यादींसाठी प्रोजेक्टर, ध्वनि-चित्र मुद्रण यांसह ३०० प्रेक्षकांसाठी, बहूपयोगी वातानुकूलित असे हे सभागृह आहे.
जीवन लहरी दालन - महाविद्यालयीन विद्यार्थ्यांसाठी ही अभ्यासिका आहे. हिच्यात एकाच वेळी ५० विद्यार्थी अभ्यास करू शकतात.
वरील दालने सुसज्ज, विकसित झाली असून अद्याप परिसंवाद, चर्चा-सत्रे, कला-कार्यशाळा, नाट्य व संगीतासाठी ३० ते १५० व्यक्ती मावतील अशी आणखी ४ दालने व कलादालन (आर्ट गॅलरी) उभारून तयार आहेत व त्यांचे सुसज्जीकरणाचे काम वेगाने सुरू आहे. (१४ नोव्हेंबर २०१९ची स्थिती.) (तथापि, आजमितीस त्या दालनांमध्ये तुटपुंज्या साधनांसह संगीत, नृत्य या कलांचे वर्ग, कार्यशळा, परिसंवाद काव्यवाचन इत्यादींचे आयेजन होतच आहे. तसेच हिरवळीवर मुक्त सामाजिक बैठका आयेजिल्या जातात.) या खेरीज खुले नाट्यमंच व प्रेक्षागृह, अतिथी गृह व प्रतिष्ठानचे अद्यावत कार्यालय इत्यादी कामे सुरू करावयाची आहेत. (१४ नोव्हेंबर २०१९ची स्थिती.)
प्रेक्षकांच्या अपेक्षेनुसार ५० ते ३०० पर्यंत प्रेक्षक बघण्याची क्षमता असलेली विविध दालने, आज नाशिक महानगरीच्या मध्यवस्तीत सांस्कृतिक केंद्रे बनली आहे. ह्या दालनांमध्ये वर्षभर विविध विषयांमधील नामवंतांची व्याख्याने, मुलाखती, चर्चासत्रे, परिसंवाद, सांस्कृतिक कार्यक्रम आयोजित केले जातात.
प्रतिष्ठानचे उद्दिष्टपूर्तीसाठीचे उपक्रम : जनस्थान पुरस्कार -
ज्ञानपीठाच्या धर्तीवर केवळ मराठीतील सृजनशील साहित्यिकांसाठी दर वर्षाआड 'जनस्थान' पुरस्कार सुप्रसिद्ध पाहुण्यांच्या हस्ते देण्यात येतात. कुसुमाग्रजांच्या जन्मदिनी २७ फेब्रुवारी. रोजी नाशिक येथे रुपये एक लाख व ब्रांझची सूर्यमूर्ती व सन्मानपत्र देऊन साहित्यिकांना सन्मानपूर्वक गौरविण्यात येते. आत्तापर्यंत पुरस्कार प्रदान करण्यात आलेल्या मान्यवरांपैकी काही नावे :
श्री. नारायण सुर्वे (२००५)
श्री. महेश एलकुंचवार (२०११).
श्री. विजय तेंडुलकर (१९९१)
श्री. विंदा करंदीकर (१९९३)
गोदावरी गौरव
साहित्येतर क्षेत्रांसाठी आपापल्या क्षेत्रात अखिल भारतीय पातळीवर संस्मरणीय कामगिरी करण-या आणि देशाची सांस्कृतिक उंची उंचावण्या-या ज्येष्ठांना केलेला "हा कृतज्ञतेचा नमस्कार आहे, पुरस्कार नाही' असे कुसुमाग्रजांनी जाणीवपूर्वक नोंदवून हा गौरव दरवर्षाआड देण्याचे निश्चित केले आहे. कुसुमाग्रजांच्या समृतिदिनी १० मार्च रोजी ज्ञान-विज्ञान, चित्रपट-नाट्य, क्रीडा-साहस, चित्र- शिल्प, संगीत-नृत्य व लोकसेवा ह्या क्षेत्रातील व्यक्तींना रुपये ११०००/- व सन्मानचिन्ह देऊन गौरविण्यात येते.
आजपर्यंत गोदावरी गौरव प्राप्त झालेल्या नामवंतांपैकी काही नावे :
लोकसेवा क्षेत्र -
डॉ. प्रकाश आमटे (१९९२)
डॉ. भिमराव गस्ती (२००६)
संगीत-नृत्य क्षेत्र -
श्रीमती गंगुबाई हनगल (१९९२),
सचिन शंकर (२००४),
आचार्य पार्वतीकुमार (२००८),
अब्दुल हलीम जाफर खान (२०१०), चित्रपट-नाट्य क्षेत्र -
अशोक कुमार (१९९२),
गुलझार (१९९४),
श्रीमती विजया मेहता (२००६),
शाहीर साबळे (२०१०)
ज्ञान-विज्ञान क्षेत्र -
अरविंद कुमार (२००६)
डॉ. रघुनाथ माशेलकर (२००४)
डॉ. वसंत गोवारीकर (१९९२)
क्रीडा-साहस क्षेत्र -
नंदू नाटेकर (२००२)
प्रवीण ठिपसे (२००८)
विजय हजारे (१९९२)
चित्र-शिल्प क्षेत्र-
श्री. आर. के. लक्ष्मण (१९९८)
श्री. माधव सातवळेकर (१९९६)
श्री. रवी परांजपे (२००६),
आदिवासी विभाग
नाशिक जिल्ह्यातील आदिवासी भागांसाठीत वैद्यकीय मदत देऊन आदिवासी पाड्यांवर रोगप्रतिबंध औषधे देणे. तेथील आदिवासींची नियमित आरोग्य तपासणी करून उपचार करणे. गंभीर आजारासाठी साहाय्य करणे. तेथील विकासात्मक कामांना चालना देणे. नैसर्गिक औषधांबाबत संशोधन संगोपन करणे. आदिवासी युवा-युवतींच्या क्रीडास्पर्धा व त्यांची क्रीडाशिबिरे घेणे.
नाशिकजवळच्या ४ गावांमध्ये असे काम चालू असते.
साहित्य विभाग
मराठी भाषा, साहित्य ह्यांबद्दल आस्था, आवड, निर्माण होण्यासाठी अभिरुपी संवर्धनासाठी “साहित्यभूषण' ह्या परीक्षेचे आणि "वि.वा. शिरवाडकर निबंध स्पर्धेचे आयोजन प्रतिवर्षी केले जाते. साहित्यभूषण ही परीक्षा १९९६पासून सुरू असून महाराष्ट्रातली किंवा महाराष्ट्राबाहेरील कुठलीही व्यक्ती ह्या परीक्षेस बसू शकते. अभ्यासकाला पूर्व शिक्षणाची व वयाची अट नाही. मराठी व्यक्तीचे लक्ष वाचनाकडे केंद्रित व्हावे ह्यासाठी ही परीक्षा आहे. मराठी वाङ्मय प्रकारांतील विषयांवर अभ्यास पत्रिका, उत्तरपत्रिकांसह अभ्यासार्थींना घरीच सोडवून त्या प्रतिष्ठानकडे पाठवायच्या असतात. ह्या परीक्षेस पहिल्या क्रमांकाने उत्तीर्ण होणाऱ्याला 'इंद्रायणी' पुरस्कार, दुसऱ्या क्रमांकासाठी गोदामाता व तिसऱ्या क्रमांकाला 'कृष्णमाई' पुरस्कार, असे तीन पुरस्कार दिले जातात. वि.वा. शिरवाडकर निबंध स्पर्धेत २९ वयावरील कोणतीही व कुठलीही व्यक्ती सहभागी होऊ शकते.
अ) के.ज. म्हात्रे संदर्भ ग्रंथालय व वाचनालय -
ब) ग्रंथ तुमच्या दारी -
नाशिक महानगराचा विस्तार वाढल्याने वाचक दूर रहायला गेल्यावर वाचनालयात नियमित येणे शक्य होत नाही. अशावेळी ग्रंथच वाचकांच्या दारी विनामूल्य देण्याचा अभिनव उपक्रम प्रतिष्ठानने सुरू केला असून त्यात उदंड प्रतिसाद लाभला आहे. ग्रंथप्रेमींनी केलेल्या १०० पुस्तकांची पेटी शहरातील विविध ठिकाणच्या संकुलामध्ये/संस्थांमध्ये विनामूल्य उपलब्ध केली जाते. ही पुस्तके वाचून झाल्यावर नवीन ग्रंथपेटी उपलब्ध करून दिली जाते. नाशिकमध्ये अशा ३६ पेट्या वितरीत झाल्या असून, हजारो वाचक त्याचा लाभ घेत आहे. या योजनेद्वारे नाशिक येथील मध्यवर्ती कारागृहातील बंदिवानसुद्धा वाचनसंस्कृतीशी जोडले गेले आहेत. नाशिक येथील औद्योगिक क्षेत्रात विविध कंपन्यांमध्ये ग्रंथ तुमच्या दारी ही योजना कार्यान्वित झाली आहे. ही योजना पुणे शहरातही यशस्वीरित्या सुरू आहे.
संगीत विभाग -
भारतीय संगीताचा प्रसार व अभिरुची वाढवण्यासाठी स्मारकातील दालनामध्ये शास्त्रीय व उपशास्त्रीय गायन तसेच कला वादन, शिक्षणाचे वर्ग भरवले जातात. याशिवाय विख्यात व ज्ञानी संगीतज्ञांच्या मार्गदर्शनाखाली कार्यशाळाही भरवल्या जातात. (श्रीमती देवकी पंडित व कलापिनी कोमकली यांच्या मार्गदर्शनाखालच्या कार्यशाळा गेल्या दोन वर्षात (सन २०१८ व १९) आयोजित केल्या गेल्या व त्यांना संगीतार्थींकडून उदंड प्रतिसाद मिळाला.) दरवर्षी शास्त्रीय व उपशास्त्रीय गायनाच्या राज्यस्तरीय स्पर्धा घेतल्या जातात. या स्पर्धांना संपूर्ण राज्यातून प्रचंड प्रतिसाद मिळतो.
नाट्य विभाग -
वर्ग:महाराष्ट्रातील प्रतिष्ठाने वर्ग:मराठी भाषा दिवशी संपादीत लेख
मल्हारगड
मल्हारगड हा भारताच्या महाराष्ट्र राज्यातील एक किल्ला आहे. पुणे शहराजवळील सासवड या गावानजीक हा किल्ला आहे.
परिसर
महाराष्ट्राच्या सर्व किल्ल्यांमध्ये सर्वात शेवटी बांधला गेलेला म्हणून 'मल्हारगड' प्रसिद्ध आहे. पुणे जिल्ह्याच्या दक्षिणेकडे वेल्हे तालुक्यातून सह्याद्रीच्या मूळ रांगेचे दोन फाटे फुटतात एका डोंगररांगेवर राजगड आणि तोरणा आहेत. दुसरी डोंगररांग ही पूर्व-पश्चिम पसरलेली आहे. याच रांगेला भुलेश्वर रांग म्हणतात. पुरंदर, वज्रगड, मल्हारगड, सिंहगड हे किल्ले याच रांगेवर आहेत.
इतिहास
पुण्याहून सासवडला जाताना लागणाऱ्या दिवेघाटावर लक्ष ठेवण्यासाठी मल्हारगडाची निर्मिती केली गेली. या किल्ल्याची निर्मिती इ.स. १७५७ ते १७६० या काळातील आहे. पायथ्याला असणाऱ्या सोनोरी गावामुळे या गडाला 'सोनोरी' म्हणूनही ओळखले जाते. पेशवाई काळात सुरू असलेल्या व्यापारी मार्गावर म्हणजे दिवे घाटावर लक्ष ठेवण्यासाठी या किल्ल्याची निर्मिती केली गेली.
गडाची वैशिष्ट्ये
हा मराठ्यांनी बांधलेला शेवटचा किल्ला आहे. भीवराव पानसे या मराठ्यांच्या तोफखाना प्रमुख असलेल्या व्यक्तीने हा किल्ला बांधला असा दाखला मिळतो.
इतिहास
या किल्ल्याची बांधणी मराठा चे सरदार भीमराव पानसे यांनी केली.भीमराव पानसे हे मराठा तोफखान्याचे प्रमुख होते. सन १७७१-७२ मध्ये थोरले माधवराव पेशवे किल्ल्यावर येऊन गेल्याचे उल्लेख ऐतिहासिक कागदपत्रांमध्ये आढळतात. या पानसेंचा किल्ल्याखालच्या सोनोरी गावात एक चिरेबंदी वाडा आहे.गडाचे बांधकाम मराठांच्या तोफखान्याचे सरदार श्री भिवराव यशवंतराव आणि कृष्णाजी माधवराव या दोघांनी इसवी सन १७५७ ते १७६० या तीन वर्षात बांधून पूर्ण केले
गडावरील पाहण्यासारखी ठिकाणे
पूर्वेकडच्या मुख्य प्रवेशद्वारातून आत शिरल्यावर डाव्या बाजूने पुढे गेले असता बालेकिल्ल्याच्या तटाआधी आपल्याला एका वाड्याचे अवशेष दिसतात. बाजूलाच एक विहीर आहे. बालेकिल्ल्यात प्रवेश न करता तटाच्या बाजूने पुढे गेल्यावर समोरच एक बांधिव टाके लागते. किल्ल्याच्या दक्षिणेला पाण्याचे टाके तटाला लागूनच असून पावसाळ्यात व हिवाळ्यात पाण्याने भरलेले असते. तसेच पुढे दोन मंदिरे आहेत. यातील लहान देऊळ खंडोबाचे आणि दुसरे जरा मोठे देऊळ महादेवाचे आहे. खंडोबा आणि महादेव मंदिरामुळे गडाला श्री क्षेत्र जेजुरी आणि श्री क्षेत्र कडेपठारचे स्वरूप आले आहे. फक्त मल्हारगडवरच खंडोबा आणि महादेवाचे एकत्र मंदिर आहे. बालेकिल्ल्याच्या उत्तरेला प्रवेशद्वार आहे. किल्ल्यावरून कऱ्हा नदी, जेजुरीचा डोंगर, कडेपठार, वगैरे दिसतात. गडाकडे जाण्याआधी सोनोरी गावात असणारा पानसे यांचा ६ बुरुजांचा वाडा पाहण्यासारखा आहे. एखाद्या गढीप्रमाणे असणाऱ्या या वाड्यात गजाननाचे व लक्ष्मी-नारायणाचे मंदिर आहे. सोनोरी गावात चुकवून चालणार नाही असे ठिकाण म्हणजे मुरलीधराचे सुबक मंदिर व मंदिरातील अत्यंत देखणी अशी काळ्या पाषाणात घडवलेली श्रीकृष्णाची मूर्ती.
संवर्धन प्रयत्न
राजा शिवछत्रपती परिवाराने गेले २ वर्षांत किल्ल्यावरील पाण्याचे टाके साफ करून त्यातील गाळ काढून ते स्वच्छ केले. पुढे किल्ल्याच्या टोकावर असणाऱ्या बुरुजाकडे जाताना अजून एक विहीर लागते. या विहिरीतही पाणी नाही. या बुरुजाच्या खाली एक बुजलेला दरवाजा होता, किल्ल्यावर दुर्ग संवर्धन करणाऱ्या राजा शिवछत्रपती परिवाराने त्यातील पूर्ण माती काढून तो ये-जा करण्यासाठी उघडा केला आहे. याला ७ पायऱ्या आहेत. तसेच या संस्थेने अजून एक केलेले महत्त्वपूर्ण कार्य म्हणजे किल्ल्याच्या बरोबर आतील बाजूस आपल्याला मातीच्या ढिगा खाली कित्येक वर्ष बुजलेला शिवकालीन मोठा चौथरा आपल्याला तिथं दिसून येईल व आपले लक्ष वेधून घेऊल, याचे उजवीकडे पुढे गेल्यावर आपल्याला आणखी एक अतिशय लहान दरवाजा दिसतो. झेंडेवाडीकडून आल्यास आपण या दरवाज्यातून किल्ल्यात प्रवेश करतो. बालेकिल्ल्यावर शिवभक्त वाघाची टोळी या संघटनेच्या कडून छत्रपती शिवाजी महाराजांची एक सुंदर मूर्ती बसविण्यात आली आहे, शिवरायांची मूर्ती बालेकिल्ल्यावर आलेल्या प्रत्येक शिवभक्ताचे लक्ष केंद्रित करते.
राहण्याची सोय
फक्त ५-६ माणसे महादेवाच्या मंदिरात दाटीवाटीने राहू शकतात. गडावर अन्यत्र राहण्याची सोय नाही. मात्र पायथ्याला असणाऱ्या सोनोरी गावात किंवा झेंडेवाडीत शाळेच्या आवारात राहता येते. सासवड येथे राहण्याची सोय होऊ शकते.
जेवण्याची सोय
जेवण्याची सोय स्वतः करावी. गडाव‍र पिण्याच्या पाण्याची सोय नाही.
संदर्भ
वर्ग:महाराष्ट्रातील किल्ले
रोमन प्रजासत्ताक
रोमन प्रजासत्ताक (Res-publica Romanorum) हा प्राचीन रोमच्या इतिहासामधील असा काळ होता जेव्हा येथे प्रजासत्ताक पद्धतीचे सरकार अस्तित्वात होते. इ.स. पूर्व ५०९ मध्ये रोमन राजतंत्र उलथवून टाकण्यात आले व प्रजासत्ताकाची निर्मिती झाली.
इ.स. पूर्व ४४ मध्ये जुलियस सीझरला रोमन प्रजासत्ताकाचा हुकुमशहा नेमण्यात आले व प्रजासत्ताकाच्या अस्ताला सुरुवात झाली. इ.स. पूर्व २७ मध्ये रोमन संसदेने ऑगस्टसला संपूर्ण अधिकार दिले व रोमन प्रजासत्ताकाचे रोमन साम्राज्यामध्ये रूपांतर पूर्ण झाले.
तुझं नि माझं घर श्रीमंताचं
कलाकार
वर्ग:स्टार प्रवाह दूरचित्रवाहिनी मालिका वर्ग:मराठी दूरचित्रवाहिनी मालिका
आनंदवाडी
आनंदवाडी हे भारतातील महाराष्ट्र राज्यातील वर्धा जिल्ह्यातील आष्टी तालुक्यातील एक गाव आहे.
हवामान
येथील हवामान वर्षभर कोरडे असते.उन्हाळ्यात अतिउष्ण असते.हिवाळा व उन्हाळा हे दोन्ही ऋतू तीव्र असतात.उन्हाळ्यात दिवसाच्या व रात्रीच्या तापमानात जास्त फरक असतो. मे हा अतिउष्णतेचा आणि जानेवारी हा कडाक्याच्या थंडीचा महिना असतो. वार्षिक सरासरी पर्जन्यमान १०९ सेंमी.पर्यंत असते.
संदर्भ
वर्ग:आष्टी तालुक्यातील गावे वर्ग:वर्धा जिल्ह्यातील गावे
दुर्वास
वर्ग:भारतातील प्राचीन ऋषी वर्ग:महाभारतातील व्यक्तिरेखा वर्ग:रिकामी पाने
रोहिणी (चाळीसगाव)
रोहिणी हे हे महाराष्ट्र राज्यातल्या जळगाव जिल्याच्या चाळीसगाव तालुक्यात असलेले आहे. हे गाव चाळीसगाव - नांदगाव रस्त्यावर वसलेले आहे. गावात शिक्षण व आरोग्याच्या सोयी आहेत. शिक्षणासाठी बालवाडी, जिल्हापरिषदेची प्राथमिक शाळा व खाजगी शिक्षण संस्थेची माध्यमिक शाळा आहे. पुढील शिक्षणासाठी चाळीसगाव येथे जावे लागते.
येथे आठवडे बाझार ही भरतो. येथून मुंबई भुसावळ रेल्वेमार्ग जातो. येथील रेल्वेस्थानकात मुंबई भुसावळ पॅसेंजर गाडीही थांबते पण या ठिकाणी ति किटाची सुविधा उपलब्ध नाही. गावात मल्हारी मार्तन्डाची जत्रा भरते.
वर्ग:चाळीसगाव तालुक्यातील गावे वर्ग:जळगाव जिल्ह्यातील गावे
लखनौ जिल्हा
लखनौ जिल्हा हा भारताच्या उत्तर प्रदेश राज्यातील एक जिल्हा आहे.
याचे प्रशासकीय केंद्र लखनौ येथे आहे.
तालुके
वर्ग:लखनौ जिल्हा वर्ग:उत्तर प्रदेशमधील जिल्हे
खम्मम लोकसभा मतदारसंघ
खम्मम हा भारताच्या तेलंगणा राज्यामधील एक लोकसभा मतदारसंघ आहे. काँग्रेसची वरिष्ठ नेता व प्रवक्ता रेणुका चौधरी येथून दोनवेळा लोकसभेवर निवडून आली होती.
बाह्य दुवे
वर्ग:तेलंगणामधील लोकसभा मतदारसंघ वर्ग:खम्मम जिल्हा वर्ग:लोकसभा मतदारसंघ
वॉटर्लू, ऑन्टारियो
वॉटर्लू हे कॅनडा देशाच्या ऑन्टारियो प्रांतातील एक शहर आहे. हे वॉटर्लू विभागातील सर्वात लहान शहर असून किचनर शहराच्या शेजारी आहे.
किचनर आणि वॉटर्लू यांना "किचनर-वॉटर्लू", "के.डब्ल्यू." किंवा "ट्विन सिटीज्" म्हणून ओळखले जाते. २०१६ मध्ये वॉटर्लूची लोकसंख्या १,०४,९८६ होती.
अभ्यंगस्नान
अभ्यंगस्नान म्हणजे तेल, उटणे किंवा अत्तर लावून स्नान करणे. हे नरकचतुर्दशीच्या दिवशीही पहाटे उठून सूर्योदयापूर्वी केले जाते. दिवाळी सणातील अभ्यंगस्नानाला भारतीय संस्कृतीत विशेष महत्त्व दिले गेले आहे. केवळ दिवाळीला नव्हे तर अभ्यंगस्नान विविध प्रसंगी केले जाते.
आख्यायिका
नरकचतुर्दशी या दिवशी पहाटे भगवान कृष्णाने नरकासुर नावाच्या राक्षसाचा वध केला. हा एक राजा होता आणि त्याने स्त्रियांना बंदी करून आपल्या कैदेत ठेवले होते. त्याच्या वधानंतर कृष्णाने या स्त्रियांची सुटका केली. नरकासुराने कृष्णाकडे वर मागितला की जो कुणी या दिवशी सकाळी मंगलस्नान करेल त्याला नरकाची बाधा होऊ नये. कृष्णाने त्याला वर दिला. त्यानुसार नरकात जाण्यापासून मानवाला वाचविणारे पवित्र आणि मंगल स्नान या दिवशी पहाटे करण्याची पद्धती प्रचलित आहे.
हेतू आणि वैद्यकीय महत्त्व
शरीराची कांती तजेलदार व्हावी, स्नायू बलवान आणि पुष्ट व्हावेत यासाठी हे स्नान केले जाते. आरोग्याची वाढ होणे हा याचा प्रमुख हेतू मानला जातो. अभ्यंगस्नान हे केवळ दिवाळीच्या दिवशी करू नये तर त्या दिवसापासून सुरुवात करून ते वर्षभर रोज करावे असे आयुर्वेदाचे अभ्यासक सांगतात. तिळाचे तेल हे हाडांच्या आरोग्यासाठी आणि त्याना बळकटी देण्यासाठी उपयुक्त असते. उटणे लावून स्नान केल्याने हिवाळ्यात कोरडे पडत असलेली त्वचा मऊ राहते. अभ्यंगस्नान करताना अंगाला लावायचे तेल प्रांतानुसार आणि तेथील स्थानिक हवामानानुसार बदलते. महाराष्ट्रात तिळाचे तेल, केरळात खोबरेल तेल तर उत्तर भारतात मोहरीचे तेल अंगाला लावून अभ्यंग केले जाते. यानंतर अंगाला जे उटणे लावले जाते त्यामध्ये नागरमोथा, सुगंधी कचोरा, मुलतानी माती, आंबे हळद,मसूर डाळ, जटामासी, वाळा या आयुर्वेदाच्या औषधी चुर्णांचे मिश्रण केलेले असते. याचे लेपन अंगाला करून स्नान केले जाते.
ग्रांथिक संदर्भ
चरकसंहितेत चरकांनी सांगितल्याप्रमाणे:
मूर्धोऽभ्यंगात् कर्णयोः शीतमायुः कर्णाभ्यंगात्‌ पादयोरेवमेव।
पादाभ्यंगान्नेत्ररोगान् हरेश्च, नेत्राभ्यंगाद् दन्तरोगाश्च नश्येत्॥ (चरकसूत्र ५|८४)
अर्थात : डोक्यास तेल लावून मर्दनाने कानविकार दूर होतात. कानाभोवती, कानाच्या पाळीस मर्दन तसेच कानात तेल टाकण्याने पायांना त्याचा फायदा मिळतो. डोळ्यात गायीचे तूप टाकल्याने आणि डोळ्यास तेलाने (हळुवार) मर्दन केल्याने दातांचे रोग नष्ट होतात. (बदामाचे तेल, तिळाचे तेल इत्यादी.) (मोहरी, करडई इत्यादींपासून बनवलेली तीव्र तेले वापरू नयेत.)
संदर्भ
वर्ग:दिवाळी वर्ग:आरोग्य
उमरी (कळंब)
उमरी हे भारतातील महाराष्ट्र राज्यातील यवतमाळ जिल्ह्यातील कळंब तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:कळंब तालुक्यातील गावे वर्ग:यवतमाळ जिल्ह्यातील गावे
नालगोंडा लोकसभा मतदारसंघ
नालगोंडा हा भारताच्या तेलंगणा राज्यामधील एक लोकसभा मतदारसंघ आहे.
बाह्य दुवे
वर्ग:तेलंगणामधील लोकसभा मतदारसंघ वर्ग:नालगोंडा जिल्हा वर्ग:लोकसभा मतदारसंघ
मेहुणबारे
मेहुणबारे हे गाव महाराष्ट्र राज्यातल्या जळगाव जिल्यातील चाळीसगाव या तालुक्यात आहे. हे गाव चाळीसगाव - धुळे या राज्य महामार्गावर वसलेले आहे. गावाचे दोन भाग पडतात - जुने  गाव आणि  नवे  गाव. गावात शिक्षण व आरोग्याच्या उत्तम सोयी आहेत. शिक्षणासाठी बालवाडी, जिल्हापरिषदेची प्राथमिक शाळा व खाजगी शिक्षण संस्थेची माध्यमिक व उच्च माध्यमिक शाळा आहे. पुढील शिक्षणासाठी चाळीसगाव येथे जावे लागते. येथे आठवडे बाझार ही भरतो. येथे गुरुदत्त जयंतीला जत्रा भरते. गावाजवळून गिरणा ही नदी वाहते. गावाचा इतिहास फार प्राचीन असून गावात 2000 वर्षांपूर्वीचे श्री त्रिपुरसुंदरी मातेचे प्राचीन मंदिर,समर्थ रामदास स्वामींनी बांधलेले श्री राम मंदिर, वारकरी संप्रदायाचे श्री विनायक-हनुमंत-शिव-शनी-विठ्ठल रुक्मिणी मंदिर,श्री स्वामी समर्थ केंद्र इतर मंदिरे दर्शनीय आहेत. त्याचबरोबर गावामध्ये जैन स्थानक,मशीद, बुद्ध विहार ही आहेत. गावात हिंदू धर्मातील लोकांसोबतच मुस्लीम,बौद्ध,जैन धर्माचे लोकही राहतात.
वर्ग:चाळीसगाव तालुक्यातील गावे वर्ग:जळगाव जिल्ह्यातील गावे
घुटमळणारे क्षेपणास्त्र
घुटमळणारे क्षेपणास्त्र हे क्षेपणास्त्र मानवरहित विमानाप्रमाणेच राहते.हे क्षेपणास्त्र आकाराने लहान असते.शत्रुच्या प्रदेशात जाउन, ते आपल्या लक्षावर सुमारे अर्धा तास घुटमळते,टेहळणी करून त्याची माहिती मुख्य नियंत्रण कक्षास पाठविते.नियंत्रण कक्ष क्षेपणास्त्राने पाठविलेल्या माहितीची खात्री करते मग क्षेपणास्त्रास दिलेल्या निर्देशाप्रमाणे व प्राप्त झालेल्या संदेशाप्रमाणे ते लक्ष्यावर जाउन आदळते.हे क्षेपणास्त्र स्वयंलक्ष्यनिर्धारण पद्धतीचे आहे. ते ७० कि.मि. लांब जाउन सुमारे ३० मिनीटे लक्ष्यावर घुटमळु शकते.
अशा प्रकारची क्षेपणास्त्रे ट्रकवर लादुनही प्रक्षेपित केल्या जाऊ शकतात.अपरोक्ष युद्धनीतीमध्ये याची महत्त्वाची भूमिका आहे.
पाणपोई
फार पूर्वीपासुन,कडक उन्हाळ्यात, जाण्याऱ्या येणाऱ्या पांथस्थांना 'पिण्याचे पाणी' मिळावे म्हणुन करण्यात आलेली धर्मार्थ(निःशुल्क) व्यवस्था म्हणजे पाणपोई होय. या प्रकारची व्यवस्था पूर्वीच्या काळात, देवळात,धर्मशाळेत करण्यात येत असे.तेथे मातीचे रांजण वा मोठे माठ आदल्या दिवशी रात्रीपासुन विहिरीच्या पाण्याने भरून ठेविल्या जात असे.दुसऱ्या दिवशी सकाळपासून त्यातुन थंड पाणी मिळे.कोणास चांगले पिण्याचे पाणी पाजणे हे हिंदू धर्मानुसार पुण्याचे काम समजल्या जाते.
आधुनिक व्यवस्था
जल-शितक (वॉटर कुलर) वापरून आजकाल ही व्यवस्था केल्या जाते. अद्यापही, जुन्या प्रकारानेपण पाणपोया लावण्यात येतात.झाडाची वा ईमारतीची गर्द सावली बघून शक्यतोवर तेथे, रस्त्याचे कडेला पाणपोई लावल्या जाते.तहानलेले तेथे पाणी पितात.विदर्भात अत्यंत कडक उन्हाळ्यामुळे पाणपोया लावण्याचे हे प्रमाण जास्त आहे.
पाळीव प्राण्यांसाठी
मानवांसाठीच्या पाणपोईसारखीच प्राण्यांसाठीही दगडाचे वा सिमेंटचे आयताकृती टाके बांधून व त्यात पाणी टाकून ही पाणपोई करण्यात येते. एखादा आर्थिकदृष्ट्या संपन्न शेतकरी आपल्या शेताच्या रस्त्याचे बाजूस हे टाके बांधतो. रानात चरावयास जातांना व परत येतांना पाळीव प्राणी हे पाणी पितात.
पक्ष्यांसाठी
कोणी व्यक्ति मातीचा माठ अर्धा कापुन व तो शिंकाळ्यासारखा मोठ्या झाडास टांगुन उन्हाळ्यात पक्षांसाठीही पिण्याच्या पाण्याची व्यवस्था करतात.
जंगली जनावरांसाठी
जंगलातील पाणवठे उन्हाळ्यात कोरडे पडतात.जंगलातील वन्य प्राणी पाणीटंचाईमुळे पाण्याचे शोधार्थ गावाकडे येत आहेत. त्यामुळे काही संस्थांनी व व्यक्तिंनी मिळुन जंगलात कृत्रिम टाके जमिनीत खोदुन, पाणी जमिनीत जिरु नये म्हणुन त्यात पॉलीथिन टाकून त्या जनावरांचे पिण्याचे पाण्याची व्यवस्था केली आहे. Kk
स्वयंलक्ष्यनिर्धारण
स्वयंलक्ष्यनिर्धारण प्रणाली ही क्षेपणास्त्राने आपले लक्ष्य स्वतःच ओळखून त्यावर हल्ला करणारी प्रणाली होय.
वर्ग:प्रक्षेपणास्त्रे वर्ग:आधुनिक युद्धप्रणाली
के.एम. अग्रवाल कला, वाणिज्य व विज्ञान महाविद्यालय, कल्याण
के. एम. अग्रवाल कला, वाणिज्य व विज्ञान महाविद्यालय, कल्याण, मुंबई विद्यापीठाशी संलग्नीत, महाराष्ट्र शासन अनुदानित असलेले हिंदी भाषी जनकल्याण शिक्षण संस्था संचालित, के. एम. अग्रवाल महाविद्यालय याची स्थापना सप्टेंबर, १९९४ रोजी झाली. ऐतिहासिक कल्याण शहरात जेव्हा महाविद्यालयीन प्रवेशाचा प्रश्न बिकट होता तेव्हा कल्याण शहर व आसपासच्या ग्रामीण भागातील विद्यार्थ्यांसाठी हे महाविद्यालय आधारस्तंभ म्हणून उभे राहिले.. ISO 9001 : 2000 दर्जा प्राप्त असलेल्या महाविद्यालयास २०१५ मध्ये ‘NAAC’ या राष्ट्रीय मूल्यांकन समितीने ‘अ’ श्रेणीचा दर्जा देऊन गौरवण्यात आले आहे. गुणवत्तापूर्ण शिक्षणातून सुसंस्कारीत पिढी घडवून सामाजिक स्तर उंचवणे हे ह्या महाविद्यालयचे प्रथम उद्दीष्ट आहे आणि ह्या बाबतीत महाविद्यालय नेहमीच अग्रेसर राहिलेले आहे. ६५००हून अधिक विद्यार्थी असलेल्या या महाविद्यालयात पुढील शाखा उपलब्ध आहेत.
महाविद्यालयातील शाखा
पदवी व पदव्युत्तर महाविद्यालय
ग्रंथालय
डॉ. एस. आर. रंगनाथन यांनी ग्रंथालयाबाबत आदर्श अशी नियमावली व मूल्ये सांगितली आहेत त्यानुसार महाविद्यालयाचे सुसज आधुनिक तंत्रज्ञान युक्त्त असे ग्रंथालय आहे. ग्रंथालयात ४०,०००हून अधिक ग्रंथ संपदा आहे. महाविद्यालयाचे स्वतंत्र वाचनालय आहे. विद्यार्थ्यांसाठी अत्याधुनिक असे स्वतंत्र e-ZONE दालन आहे. ह्या सर्व प्रणालीतून मिळणाऱ्या माहिती मुळे विद्यार्थी व शिक्षक वर्गाचा सर्वांगीण विकास होण्यास मदत होते. कुशल ग्रंथालय कर्मचारी वर्गाकडून विद्यार्थ्यांस वेळोवेळी योग्य मार्गदर्शन केले जाते.
ग्रंथालय विभागाकडून वर्षभर निरनिराळे कार्यक्रम व उपक्रम राबवले जातात, यातुन विद्यार्थांबरोबर शिक्षकांच्या ज्ञानात भर पडण्यास मदत होते, तसेच त्यामुळे विद्यार्थांचे भविष्य घडवण्यात ग्रंथालय नेहमीच अग्रेसर असते.
क्रीडा व कला
के. एम. अग्रवाल  महाविद्यालयातील लाकडी बनावटीचे  बॅटमिंटन कोर्ट संपूर्ण ठाणे जिल्ह्यात प्रसिद्ध आहे. येथे दरवर्षी राज्यस्तरीय स्पर्धांचे आयोजन केले जाते. अत्याधुनिक सामुग्रीने विकसित आशी व्यायामशाळा महाविद्यालयाने उपलब्ध करून दिली आहे. महाविद्यालयातील विद्यार्थ्यांचे राष्ट्रीय व आंतर्राष्ट्रीय स्तरावर क्रीडा क्षेत्रात मोलाचे योगदान आहे.
महाविद्यालयात वेगवेगळ्या खेळयांच्या स्पर्धांचे आयोजन केले जाते  व अंतर महाविद्यालयीन स्पर्धांसाठी विद्यार्थ्यांना प्रशिक्षण देऊन प्रोत्साहित केले जाते. महाविद्यालयातील विद्यार्थ्यानी राष्ट्रीय स्तरावर वेगवेगळ्या पदकांवर आपले नाव कोरले आहे. तसेच अशासकीय महाविद्यालयीन शिक्षकेत्तर कर्मचाऱ्यांचे वार्षिक क्रीडा समेलन ही भरवले जाते.
महाविद्यालयातील विद्यार्थ्यानी कला क्षेत्रात देखील उलेखनीय कामगिरी केली आहे. प्रादेशिक नाटक, चित्रपट व टीव्ही मालिकां मध्ये काम करून अनेक विद्यार्थी कलाकार म्हणून नावारूपास आले आहेत त्यामुळे महाविद्यालयाचे नाव एका विशिष्ट स्तरावर पोहचले आहे आणि त्यासाठी त्यांना महाविद्यालयाने वेळोवेळी योग्य मार्गदर्शन केले आहे.
महाविद्यालयात अंतर महाविद्यालयीन एकांकिका स्पर्धा, खाद्य पद्धार्थ, केश भूषा, नृत्य, मेहंदी, रांगोळी अश्या अनेक स्पर्धांचे आयोजन केले जाते.
वर्ग:मराठी भाषा दिवशी संपादीत लेख
कबरा गप्पीदास
किंवा कवड्या वटवट्या(शास्त्रीय नाव: Saxicola caprata, सॅक्सिकोला कॅप्राटा ; इंग्लिश: Pied Bushchat, पाइड बुशचॅट ;) ही पश्चिम व मध्य आशियापासून दक्षिण व आग्नेय आशियापर्यंतच्या भूभागात आढळणारी जल्पकाद्य कुळातील पक्ष्यांची प्रजाती आहे. हे पक्षी साधारणपणे १३ सें. मी. आकारमानाचे, चिमणीपेक्षा लहान असतात. यांतील नर आणि मादी वेगवेगळ्या रंगाचे असतात. नराच्या पाठीचा रंग काळा, पोटाचा भाग पांढरा आणि पंखावर पांढरा पट्टा असतो, तर मादी तपकिरी-तांबुस रंगाची असते.
कबऱ्या गप्पीदासाच्या शास्त्रीय नावातील सॅक्सिकोला या शब्दाचा अर्थ खडकाळ प्रदेशांत राहणारा असा होतो, तर कबरा हा शब्द काळा आणि पांढरा हे दोन रंग असलेल्या रूपासाठी योजला जातो.
आढळ
कबरा गप्पीदास हा निवासी आणि हिवाळी स्थलांतर करणारा पक्षी आहे. तो २५०० मी. उंचीपर्यंतच्या डोंगराळ भागापासून मैदानी भागात भारतभर सर्वत्र आढळतो. तसेच बांगलादेश, म्यानमार, श्रीलंका, पाकिस्तान या देशांतही आढळतो. रंग आणि चोचीच्या प्रकारावरून याच्या किमान चार उपजाती आहेत.
शेतीचा प्रदेश, पाण्याजवळील झुडपी जंगले, गवताळ प्रदेश, डोंगराळ प्रदेश येथे राहणे यांना पसंत असते.
प्रजनन काळ
फेब्रुवारी ते मे हा काळ कबऱ्या गप्पीदासांच्या विणीचा हंगाम असून याचे घरटे गवत, कापूस, केस इ. साहित्य वापरून तयार केलेले असते. असे घरटे जमिनीत किंवा खडकाच्या छिद्रात लपलेले असते. मादी एकावेळी ३ ते ५ निळसर त्यावर लाल-तपकिरी ठिपके असलेली पांढऱ्या रंगाची अंडी देते. अंडी उबविण्याचे काम एकटी मादी करते, तर घरटे बांधणे, पिलांना खाऊ घालणे ही कामे नर-मादी मिळून करतात.
बाह्य दुवे
वर्ग:जल्पकाद्य वर्ग:पक्षी
उलटसुलट संख्या
उलटसुलट संख्या (पॅलिंड्रोम नंबर- palindrome number)म्हणजे अशा संख्या ज्यांच्या अंकांची मांडणी बदलल्यास तिच संख्या येते. उदा, ११,२२,३३,१२१,१३१,४१४,
संख्येच्या अंकांचा क्रम डावीकडून उजवीकडे किंवा उजवीकडून डावीकडे लिहिल्यास तिच संख्या येते.
हे सुद्धा पहा
वर्ग:संख्या
परतूर
'''
परतूर हा भारताच्या महाराष्ट्र राज्यातील जालना जिल्ह्याचा एक तालुका आहे. परतूर हे शहरच या तालुक्याचे मुख्य ठिकाण असून ते दुधना नदीच्या काठी आहे. या शहरात शेती संशोधन केंद्र आहे. परतूर हे काचीगुडा-मनमाड लोहमार्गावरील रेल्वे स्थानक आहे.
परतूर गावाचे प्राचीन नाव प्रल्हादपूर आहे, साहजिकच येथे देशपांडे गल्लीत नृसिंह मंदिर आहे. मंदिराजवळ करक्षेत्र कुंड आहे. हिरण्यकश्यपूचा वध केल्यानंतर याच कुंडात नृसिंहाने आपले हात धुतले अशी आख्यायिका आहे. १९३७ साली निजाम प्रांतीय मराठी साहित्य परिषदेची स्थापना झाली. त्या परिषदेचे पहिले अधिवेशन १ ते ३ ऑक्टोबर १९३७ या कालावधीत हैदराबाद येथे भरले होते. या अधिवेशनानंतर मराठवाड्याच्या स्वातंत्र्य चळवळीस चालना मिळाली. जालना जिल्ह्यातील दोन पैकी एक उपविभागीय कार्यालय परतूर येथे आहे.
भूगोल
परतूर येथे 19.35°N, 76.12°W स्थित आहे. . परतुरची समुद्रसपाटीपासूनची उंची ४३९ मीटर (१४४० फूट) आहे. लोअर दुधना धरण परतूरहून जवळच आहे. बागेश्वरी साखर कारखाना परतूर शहरापासून ७ किलोमीटर अंतरावर आहे. गावकऱ्यांच्या उत्‍पन्‍नाचा मुख्य स्रोत शेती आहे.. या क्षेत्रात सर्वाधिक लोक शेतकरी आहेत. प्रमुख पीक कापूस, तूर, ज्वारी, गहू, ऊस हे आहे.
लोकसंख्या
२०११ च्या भारतीय जनगणनेनुसार, परतूर नगराची लोकसंख्या ३५, ८८३ आहे. त्यात पुरुषांची संख्या १८, ४०१ तर स्त्रियांची १७,४८२ आहे.
परतूरच्या एकूण लोकसंख्येच्या १४.१३ टक्के संख्या ही ६ वर्षे वयाच्या आतील मुलांची आहे. दर १०० पुरुषांमागे ९२९ स्त्रिया आहेत. (संपूर्ण महाराषट्रात हा अनुपात ९५० आहे).
लोकसंख्येच्या १०.५७ टक्के अनुसूचित जातींचे, तर ३,७७ टक्के लोक अनुसूचित जमातींचे आहेत. .
रेल्वे
येथून मुंबई, नाशिक, पुणे, औरंगाबाद, हैदराबाद, नागपूर, मनमाड, लातूर, परभणी, परळी वैजनाथ, उस्मानाबाद, मुदखेड, आदिलाबाद, बासर, निजामाबाद, सिकंदराबाद आणि मनमाड या गावांना जाण्यासाठी थेट आगगाड्या आहेत.
महत्त्वाच्या गाड्या
मुंबई-सिकंदराबाद देवगिरी एक्सप्रेस, नागपूर-मुंबई नंदीग्राम एक्सप्रेस, नांदेड-मुंबई तपोवन एक्सप्रेस, मनमाड-सिकंदराबाद अजंता एक्सप्रेसया गाड्या दैनंदिन आहेत. साईनगर शिर्डी - तिरुपती एक्स्प्रेस, विजयवाड़ा - साइनगर शिर्डी एक्सप्रेस, निजामाबाद - लोकमान्य तिलक टर्मिनस (मुंबई) एक्सप्रेस, औरंगाबाद - रेणीगुंठा एक्सप्रेस, या साप्ताहिक गाड्या आहेत. नांदेड-अमृतसर सचखंड एक्स्प्रेस आणि मदुरै-मनमाड एक्स्प्रेस या गाड्या परतूर स्टेशनवर थांबत नाहीत. मनमाड-सिकंदरबाद या दरम्यानच्या कोणत्याही स्टेशनापेक्षा परतूर रेल्वे स्थानकाचे महसूल संकलन अधिक आहे.
परतूर रेल्वे स्टेशनावर २ फलाट आहेत.
रोड
परतूरपासून राज्य परिवहन मंडळाच्या बसने पुणे, औरंगाबाद, पंढरपूर, तुळजापूर, सोलापूर, सांगली, लोणार, शेगाव, खामगाव, अकोला, नांदेड, लातूर, हैदराबाद येथे थेट जाता येते. राज्य परिवहन महामंडळाचे परतूर बसस्थानक २०१० साली सर्वात फायदेशीर होते.
हवाई
औरंगाबाद येथे चिखलठाण्याजवळ विमानतळ आहे.
शिक्षण
जवाहर नवोदय विद्यालय ही भारत सरकारची निवासी शाळा आहे. येथे सेंट्रल बोर्डाचा (सीबीएसईचा) अभ्यासक्रम चालतो. ही शाळा परतूरपासून तीन किलोमीटरवर आंबा येथे आहे.
उर्दू माध्यम
परतूरमध्ये अलीकडच्या काळात अनेक प्राथमिक आणि उच्च माध्यमिक खाजगी इंग्रजी शाळा सुरू झाल्या आहेत.
उपयुक्त सेवा
परतूर मध्ये महाराष्ट्र राज्य विद्युत वितरण कंपनी द्वारे वीज वितरित केली जाते. बहुतेक लोकांकडे बीएसएनएलचे लॅन्डलाईन किंवा डब्लूएलएल यांपैकी एखादे कनेक्शन असते. एअरटेल, व्होडाफोन, बीएसएनएल, रिलायन्स, आयडिया आणि टाटा डोकोमो या मोबाईल सेवा परतूरमध्ये आहेत. शहरात GSM व CDMA या दोन्ही प्रकारच्या सेवा उपलब्ध आहेत. गावात बीएसएनएल, सायबर नेक्स्ट या ब्रॉडबॅन्ड इंटरनेट सेवा आहेत. परतूरमध्ये बीएसएनएल आणि आयडिया या कंपन्यांच्या मोबाईलवर ३ जी सेवा मिळते.
बँका
परतूर हे जालना जिल्ह्यातील महत्त्वाचे आर्थिक केंद्र आहे. स्टेट बँक ऑफ हैदराबाद ही शहरातील सर्वात जुनी राष्ट्रीयकृत बँक आहे. इतर अनेक बँका शेतकऱ्यांना, उद्योजकांना आणि शहर रहिवाशांना आर्थिक सेवा उपलब्ध करून देत असतात.
परतूरमधील बँका
शहरात ४-५ एटीएम आहेत.
संदर्भ
वर्ग:१० जानेवारी २०१८ कार्यशाळा वर्ग:स्वच्छता आवश्यक असणारी सर्व पाने
मँड्रिवा लिनक्स
मॅंड्रिवा लिनक्स अत्यंत लोकप्रिय लिनक्स संगणक प्रणाली ( संचालन प्रणाली ) आहे.ही कंपनी पूर्वी मॅंड्रेक म्हणून ओळखली जायची.मॅंड्रिवा लिनक्स केडीई व जीनोम तंत्रज्ञान वापरते.
हे सुद्धा पहा
वर्ग:संगणक
उबुंटू
उबुंटू अथवा उबुंटू लिनक्स ही एक लोकप्रिय लिनक्स प्रणाली आहे. उबुंटूचे वैशिष्ट्य म्हणजे ही संगणकप्रणाली सर्वांसाठी विनामूल्य उपलब्ध आहे. याचे मुख्य कार्यालय आयले ऑफ़ मॅन येथे आहे. दक्षिण आफ्रिकेमधील प्रसिद्ध अब्जाधीश मार्क शटलवर्थ ह्याच्या प्रोत्साहनातून आणि त्याच्या कॅनोनिकल लिमिटेड ह्या कंपनीच्या प्रायोजनातून उबुंटुचा विकास केला गेला आहे. स्थापना करण्यास सोपी, वापरण्यास सोपी आणि नियमित निघणाऱ्या आवृत्त्या अशी उबुंटूची वैशिष्ट्ये आहेत. ही संगणकप्रणाली मोफ़त असून, त्यात जीनोम हे ठिय्या वातावरण वापरले गेले आहे. याशिवाय के डेस्कटॉप मॅनेजर वापरून कुबुंटु, मुलांच्या शैक्षणिक प्रगतीसाठी एडुबुंटु, हलकाफुलका एक्ससीएफई विंडो मॅनेजर वापरणारा क्सुबुंटु अशी उबुंटुची अनेक भावंडे आहेत.
उबुंटुचे नामकरण हे दक्षिण आफ्रिकेतील एका कल्पनेवरून करण्यात आले आहे. "इतरांप्रती मानवता" असे ह्या कल्पनेचे ढोबळ वर्णन करता येईल. "आपण आहोत ते इतरांमुळे आहोत" अथवा "आपण सगळे जसे आहोत तसाच मी आहे." अशीही ह्या कल्पनेची काही विवेचने सुचवण्यात आली आहेत.
उबुंटू पॅकेजेस
उबुंटूमध्ये असलेली सॉफ्टवेर पॅकेजेस चार मुख्य गटांमध्ये विभागलेली आहेत. हे गट पुढीलप्रमाणे आहेत.
संकेतस्थळे
वर्ग:लिनक्स वर्ग:संगणक कार्यप्रणाली
काकडे
काकडे हे महाराष्ट्रातील ९६ कुळी मराठा (सूर्यवंशी क्षत्रिय मराठा) या जातीतील लोकांचे आडनाव आहे. काकडे हा शब्द काकतिया या आडनावावरून आला.
वर्ग:मराठी आडनावे वर्ग:काकडेकिन्ही
मऊ जिल्हा
''हा लेख मौ जिल्ह्याविषयी आहे. मौ शहराविषयीचा लेख येथे आहे.''
मौ जिल्हा हा भारताच्या उत्तर प्रदेश राज्यातील एक जिल्हा आहे.
याचे प्रशासकीय केंद्र मौ येथे आहे.
वर्ग:मऊ जिल्हा वर्ग:उत्तर प्रदेशमधील जिल्हे
अनंतनगर
अनंतनगर हे पालघर जिल्हातील जव्हार तालुक्यातील छोटेसे गाव आहे. येथे आदिवासी लोक राहतात. येथील लोक वारली व कोळी समाजातील आहेत.
वर्ग:मराठी भाषा दिवशी संपादीत लेख वर्ग:जव्हार तालुक्यातील गावे
भीमाशंकर
भीमाशंकर हे पुणे जिल्ह्यात असून पुणे जिल्ह्याच्या खेड तालुक्यात आहे.भारतातील बारा ज्योतिर्लिंगांपैकी एक आहे. या ज्योतिर्लिंगामधून पश्चिमी महाराष्ट्रातील प्रमुख नद्यांपैकी एक अशी भीमा नदी उगम पावते.
भीमाशंकर हे ठिकाण सह्याद्रीच्या प्रमुख रांगेत असून अतिशय घनदाट अरण्याने वेढले गेले आहे. १९८४ साली या अरण्याची अभयारण्य म्हणून घोषणा झाली. जंगलात रानडुक्कर, सांबर, भेकर, रानमांजर, रानससा, उदमांजर, बिबट्या असे विविध प्रकारचे प्राणी आणि अनेक पक्षी आढळतात. येथील सर्वात वैशिष्ट्यपूर्ण प्राणी म्हणजे शेकरू. म्हणजे उडणारी खार. येथील शेकरू तांबूस रंगाची असून ती फक्त याच जंगलातच आढळते. बिबट्याच्या संवर्धनासाठी येथे वनविभागाने विविध योजना अवलंबल्या आहेत.
अतिशय घनदाट जंगल व तीर्थक्षेत्रामुळे हे ठिकाण पुणे जिल्ह्यातील एक प्रमुख पर्यटन स्थळ बनले आहे. येथील इतर प्रेक्षणीय स्थळे.
भिमाशंकर हे खुप सुंदर ठिकाण आहे.भीमाशंकर येथील भीमा नदीचा उगम पाहणे खरोखरच एक अविस्मरणीय आनंद आहे.
भारतातील बारा ज्योर्तिलिंगापैकी सहावे ज्योर्तिलिंग म्हणजे भीमाशंकर. भगवान शंकराचे हे धार्मिक स्थळ प्रसिद्ध आहे. निर्सगाने मुक्त हस्ताने उधळून करून या परिसराला सजवले आहे. सह्याद्रीच्या पश्चिकडील पसरलेल्या एका रांगेवरील उंच डोंगरावर भीमाशंकर आहे. प्रचंड गर्द झाडी, जंगल व उंच डोंगराच्या कुशीत भीमाशंकराचे मंदिर वसलेले आहे.
हेमाडपंथी पद्धतीचे हे मंदिर सुमारे १२०० ते १४०० वर्षांपूवीचे आहे. मंदिराच्या छतावर, खांबावर सुंदर नक्षीकाम आढळते. मंदिरावर दशावताराच्या कोरलेल्या मूर्ती रेखीव व सुंदर आहेत. सभामंडपाबाहेर सुमारे पाच मण वजनाची असलेली लोखंडी घंटा आहे. चिमाजी अप्पांनी ही घंटा भेट दिल्याचे सांगण्यात येते. या घंटेवर १७२९ असे इंग्रजीत नोंद आहे. हेमाडपंती पद्धतीचे बांधकाम असलेल्या या मंदिराचा जीर्णोद्धार व नवे बांधकाम केल्यामुळे मूळ मंदिर बघण्यास मिळत नाही. मंदिराचा भव्य सभामंडप, उंच कळस, डोंगर उतरल्याशिवाय दिसत नाही.
शिवाजी महाराज, छत्रपती राजाराम महाराज येथे भीमाशंकराच्या दर्शनास येत असत, पेशवे बाळाजी विश्वनाथ हे देखील येथे दर्शनासाठी आल्याच्या नोंदी आहेत. नाना फडणवीसांनी शिखरासह या मंदिराचा जिर्णोद्धार केला होता. सभामंडपाशेजारी दर्शनासाठी लोखंडी रांगा तयार केलेल्या आहेत. आधुनिक कॅमेरे लावून परिसरावर लक्ष ठेवण्यात येते. तसेच मोठा टिव्हीवर थेट गाभा-यातील शिवशंकराचे दर्शन घडते. गर्दी नसल्याने मनसोक्त शंकराचे दर्शन घडले.
भीमाशंकर हे ठिकाण सह्याद्रीच्या प्रमुख रांगेत असून अतिशय घनदाट अरण्याने वेढले गेले आहे.
बाह्यदुवे
वर्ग:हिंदू पंचांग वर्ग:ज्योतिर्लिंगे वर्ग:हिंदू मंदिरे
राजमपेट लोकसभा मतदारसंघ
बाह्य दुवे
वर्ग:लोकसभा मतदारसंघ वर्ग:आंध्र प्रदेशमधील लोकसभा मतदारसंघ
मंडाले
हे बर्मा देशातील दुसऱ्या क्रमांकाचे शहर आहे. हे शहर म्यानमारच्या मंडाले प्रदेशाची राजधानी आहे. हे शहर इरावती नदीच्या काठावर स्थित आहे.
वर्ग:म्यानमारमधील शहरे *
प्रमाणक (वाणिज्य)
प्रमाणक हा व्यवसायातील व्यवहाराला पुराव्याचा आधार देणारा दस्तऐवज होय. एखाद्या व्यवहाराची निश्चिती होताच त्याचे प्रमाणक केले जाते. उदा. विक्री होताच विक्री प्रमाणक, रोख रक्कम काढताना रोख प्रमाणक बनवले जाते. प्रमाणकावर व्यवहाराचे स्वरूप, व्यवहार करणाऱ्या व्यक्ती किंवा लेखा, तारीख, रक्कम, मालाचे तपशील, व्यवहार करणाऱ्या व्यक्ती किंवा अधिकाऱ्यांच्या सह्या असे तपशील नोंदवण्याची सोय असते.
प्रमाणकांचे प्रकार
१) अंतर्गत प्रमाणक ( इंग्लिश : Internal Voucher) - व्यवसायातील अंतर्गत व्यवहारांच्या नोंदीसाठी वापरले जाणारे प्रमाणक म्हणजे अंतर्गत प्रमाणक होय. दोन खात्यांमधील देव घेव, हात खर्चासाठी घेतली जाणारी रोख रक्कम, गोदामातून काढलेल्या मालाची नोंद ज्या कागदपत्रावर केली जाते ते सर्व अंतर्गत प्रमाणक आहेत. मोठ्या व्यवसायातील व्याप, अनेक शाखा, कामाच्या विविध पाळ्या, कर्मचाऱ्यांची संख्या इत्यादी घटकांमुळे अंतर्गत व्यवहारांची नोंद ठेवणे आवश्यक बनले आहे.अंतर्गत प्रमाणकावर सह्या करणारे सर्व जण व्यवसायाचे नोकर असतात.
२) बाह्य प्रमाणक ( इंग्लिश : External Voucher) - व्यवसायाबाहेरील व्यक्ती किंवा इतर व्यवसायाबरोबर झालेल्या व्यवहारांची नोंद ठेवण्यासाठी वापरल्या जाणारया प्रमाणकास बाह्य प्रमाणक असे म्हटले जाते. बाह्य प्रमाणक हा व्यवसायाला इतर संस्थे कडून प्राप्त होतो. थोडक्यात इतर व्यापारी संस्थेने हा प्रमाणक जारी केलेला असतो. मालाची उधारीवर खरेदी केल्याचे प्रमाणक, कर चलान, रोख खरेदी प्रमाणक इत्यादी.
फायदे
१) कर निर्धारण करताना नफ्याची गणना करण्यासाठी पुरावा म्हणून प्रमाणक उपयोगी असतात.
२) व्यवहारांचा विश्वसनीय पुरावा. - वाद उद्भवल्यास प्रमाणकावरील माहिती पुरावा म्हणून उपयोगी पडते.
३) अन्केक्षकाला त्याची जबाबदारी कुठल्याही व्यक्तिगत ढवळाढवळीशिवाय पार पाडता यावी म्हणून.
४) एखाद्या व्यवहाराची तारीख, रक्कम, व्यक्तीची खात्री पटवून घेता यावी म्हणून.
५) न्यायालयात पुरावा म्हणून व्यवसायातील प्रमाणके सादर करता येतात.
वर्ग:वाणिज्य वर्ग:व्यापार वर्ग:बँकिंग
आष्टी (गाव)
हवामान
येथील हवामान वर्षभर कोरडे असते.उन्हाळ्यात अतिउष्ण असते.हिवाळा व उन्हाळा हे दोन्ही ऋतू तीव्र असतात.उन्हाळ्यात दिवसाच्या व रात्रीच्या तापमानात जास्त फरक असतो.मे हा अतिउष्णतेचा आणि जानेवारी हा कडाक्याच्या थंडीचा महिना असतो. वार्षिक सरासरी पर्जन्यमान १०९ सेंमी.पर्यंत असते.
संदर्भ
वर्ग:आष्टी तालुक्यातील गावे वर्ग:वर्धा जिल्ह्यातील गावे
गंजगोलाई
गंज हा शब्द उर्दू असून याचा अर्थ बाजारपेठ असा होतो.तर रचना गोलाकार असल्याने गंजगोलाई असा नामोल्लेख केला जातो.हैदराबादच्या निजाम राजवटीतील गुलबर्गाचे तत्कालीन सुभेदार राजा इंद्रकर्ण बहादुर यांच्या हस्ते इ.स. १९१७ साली या गंजगोलाईची मुहूर्तमेढ रोवण्यात आली.पुढे १९४६ साली नगर रचनाकार श्री. फायायुजुद्दिन ज्यांनी गंजगोलाई या ऐतिहासिक स्थळाचा सुनियोजित आराखडा तयार केला.यांनी हा आराखडा तयार करण्यासाठी देश-विदेशातील बाजारपेठांचा विचार केला होता. गंजगोलाईचा आराखडा दिल्लीमधील कॅनॉट प्लेस सारखा दिसून येतो. संपूर्ण बाजारपेठेशी सुसंगत व सर्व दिशांनी येऊन मिळणारे असे १६ रस्ते जोडणारी गंजगोलाईची रचनेत प्रत्येक रस्त्यात विशिष्ट मानाच्या बाजारपेठेची संकल्पना ठेवण्यात आली. याचा आकार सूर्य व त्याच्यापासून निघणाऱ्या सूर्यकिरणा सारखा दिसतो.मुख्य वास्तुच्या आतील बाजूस जगदंबा मातेचे मंदिर असून वास्तुच्या उत्तरेस मस्जिद आहे. शहरातील हिंदू - मुस्लिम ऐक्याचे हे प्रतीक आहे.पूर्वीच्या काळी गंजगोलाईचे पूर्वेस वास्तू कलेचा उत्तम नमुना असणारी दगडी वेस अस्तित्वात होती.स्वातंत्र्यपूर्व काळात निजामकालीन राजवटीत याच परिसरात असणाऱ्या मनोर्यावर तिरंगा फडकवला गेला. सदर वास्तुस शंभर वर्ष पूर्ण झाल्याने वास्तुची डागडूजी आणि रंगरंगोटी करण्यात आली
वर्ग:लातूर वर्ग:महाराष्ट्रातील इमारती व वास्तू
वारळे
भौगोलिक स्थान
वाडा बस स्थानकापासून राष्ट्रीय महामार्ग क्रमांक ८४८ ने जाऊन पुढे विक्रमगड मार्गाने गेल्यावर हे गाव लागते. वाडा बस स्थानकापासून हे गाव ३.१ किमी अंतरावर आहे.
हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.
लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात २०१ कुटुंबे राहतात. एकूण ९१३ लोकसंख्येपैकी ४८७ पुरुष तर ४२६ महिला आहेत. गावाची साक्षरता ७१.१५ टक्के आहे.पुरुष साक्षरता ७७.८९ आहे तर स्त्री साक्षरता ६३.५१ आहे. गावातील वय वर्ष शून्य ते सहा वर्षे लहान मुलांची संख्या १४७ आहे.ती एकूण लोकसंख्येच्या १६.१० टक्के आहे. मुख्यतः आदिवासी व कुणबी समाजातील लोक येथे राहतात. कुणबी समाजाचा शेती हा मुख्य व्यवसाय असून आदिवासी समाज शेतमजूर, वीटभट्टीमजूर, कामगार म्हणून काम करतात. ते काही प्रमाणात कुक्कुटपालन, बकरीपालन सुद्धा करतात.
नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत.महाराष्ट्र राज्य परिवहन महामंडळाच्या बसेस वाडा बस स्थानकावरून येथे येण्यासाठी ठराविक वेळी उपलब्ध असतात. रिक्शासुद्धा वाड्यावरून उपलब्ध असतात.
जवळपासची गावे
तुसे, सारशी,ऐनशेत, गांधरे, किरावळी, विळकोसतर्फेवाडा, सारसओहळ, आलमाण, शिळ, कोणसई, जामघर ही जवळपासची गावे आहेत.वारळे ग्रामपंचायतीमध्ये काडिवळी, किरावळी आणि वारळे ही गावे येतात.
संदर्भ
२. https://villageinfo.in/maharashtra/thane/palghar.html
३. https://www.mapsofindia.com/lat_long/maharashtra/
४. http://tourism.gov.in/
६. https://palghar.gov.in/
७. https://palghar.gov.in/tourism/
वर्ग:वाडा तालुक्यातील गावे
मोरया (चित्रपट)
मोरया हा २०११ साली प्रदर्शित झालेला एक मराठी चित्रपट आहे. अवधूत गुप्तेने दिग्दर्शन केलेल्या ह्या चित्रपटाचे कथानक गणेशोत्सवाच्या राजकारणावर आधारित आहे.
मेरठ जिल्हा
मीरत जिल्हा हा भारताच्या उत्तर प्रदेश राज्यातील एक जिल्हा आहे.
याचे प्रशासकीय केंद्र मीरत येथे आहे.
तालुके
वर्ग:उत्तर प्रदेशमधील जिल्हे
केन विल्यमसन
विल्यमसन, केन वर्ग:पुरुष चरित्रलेख
पौषमेळा
पौष मेळा (बंगाली : পৌষ মেলা) हा बंगाल राज्यातील शांतिनिकेतन येथील वार्षिक आनंदोत्सव आहे. यानिमित्त येथे जत्रेचे आयोजन केले जाते. सुगीच्या हंगामाचा आनंद घेणे हा या उत्सवाचा हेतू मानला जातो. बंगाली कालदर्शिकेनुसार पौष महिन्याच्या सातव्या दिवशी या उत्सवाची सुरुवात होते. शांतिनिकेतन विद्यापीठात या निमित्ताने बंगाली लोक संस्कृतीचे दर्शन घडविणाऱ्या बाऊल, काव्यवाचन, नृत्य अशा कलांचे सादरीकरण आयोजित केले जाते.
इतिहास
देवेंद्रनाथ ठाकूर यांनी आपल्या वीस अनुयायांसह ब्राह्मो समाजाचे सदस्यत्व स्वीकारले तो दिवस ७ पौष (२१ डिसेंबर १८४३) हा होता. या दिवसाचे स्मरण म्हणून मेळ्याचे आयोजन केले जाते. शांतिनिकेतन परिसरात ब्रह्मा मंदिराची स्थापना करण्यात आली (इ.स. १८९१) तो दिवसही ७ पौष हाच होता. या दिवशी एका मेळ्याचे आयोजन करण्यात आले. त्यानंतर दरवर्षी येथे सार्वजनिक सांस्कृत उत्सव आयोजित केला जातो.
मिरयालगुडा लोकसभा मतदारसंघ
बाह्य दुवे
वर्ग:भूतपूर्व लोकसभा मतदारसंघ वर्ग:नालगोंडा जिल्हा वर्ग:आंध्र प्रदेशमधील भूतपूर्व लोकसभा मतदारसंघ
मराठी भाषा विभाग, सावित्रीबाई फुले पुणे विद्यापीठ
प्रस्तावना :
मराठी भाषा गौरव दिनानिमित्त विकिपिडियावर हा लेख संपादित करण्यात येत आहे..
पुणे विद्यापीठातील मराठी विभागाची स्थापना सन १९५०मध्ये झाली. या विभागाला उच्चविद्याविभूषित असे विविध विभागप्रमुख लाभलेले आहेत. मराठी ‍विभागाची संशोधनक्षेत्रातील गौरवपूर्ण वाटचाल
अभ्यासक्रम :
१. एम.ए. (मराठी) २. एम.फिल. ३. पीएच.डी.
विभागप्रमुख
वर्ग:मराठी भाषा दिवशी संपादीत लेख
उमरगाव
उमरगाव हे भारतातील महाराष्ट्र राज्यातील यवतमाळ जिल्ह्यातील कळंब तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:कळंब तालुक्यातील गावे वर्ग:यवतमाळ जिल्ह्यातील गावे
डेक्कन एज्युकेशन सोसायटी
शिक्षण संस्था
डेक्कन एज्युकेशन सोसायटीच्या काही शैक्षणिक संस्था:
बाह्य दुवे
[* http://www.despune.org/ डेक्कन एज्युकेशन सोसायटी दुवा ]
https://www.lokmat.com/pune/due-to-chhatrapati-rajarshi-shahu-maharaj-pune-became-the-home-of-education-a737/ वर्ग:पुण्यातील शैक्षणिक संस्था
स्वतंत्र पक्ष
स्वतंत्र पक्ष हा चक्रवर्ती राजगोपालचारी आणि एन.जी. रंगा व इतर राजकरण्यांनी स्थापन केलेला उदारमतवादी पक्ष होता. या पक्षाचा नेहरुंच्या समाजवादी धोरणांना व लायसन्स राजला विरोध होता.
स्वतंत्र पक्ष स्थापनेनंतरच्या पहिल्या निवडणुकीत ६.८% मते आणि तिसऱ्या लोकसभेत १८ जागा मिळवू शकला. बिहार, राजस्थान, गुजरात आणि ओरीसा या राज्यात तो मुख्य विरोधी पक्ष म्हणून पुढे आला. या पक्षाने चौथ्या लोकसभेच्या निवडणुकीत ८.७% मते आणि ४४ जागा मिळवल्या. पण इ.स. १९७१ मधील निवडणूकीत ३% मते व ८ जागाच मिळवू शकला. राजाजींच्या निधनानंतर पक्ष लगेचच अस्तास गेला व शेवटी चरण सिंगांच्या भारतीय क्रांती दलात विलीन झाला.
वनराज संस्था
वनराज संस्था
वनराज संस्था ही  पालघर येथील जव्हार तालुक्यातील एक
सेवा भावी संस्था आहे तिचा उदेष्य आदिवासी लोकांचे हिट ,त्यांची सेवा हीच असून त्यांपर्यंत योग्य मार्गदर्शन पोहचवणे आणि त्यांना योग्य प्रकारे विविध योजना त्यांपर्यंयत पोहचवणे.
आदिवासी मधील काही जाती जसे वारली ,कोळी यांकडे एकोपा निर्माण करून त्यांत शिक्षणाच्या संधी उपलब्ध करून देणे ,लहान मुलांना शिक्षणाचे मूळ समजावून सांगणे , वर्ग:मराठी भाषा दिवशी संपादीत लेख
राष्ट्रीय महामार्ग ४ ब (जुने क्रमांकन)
राष्ट्रीय महामार्ग ४-बी हा भारतातील एक प्रमुख राष्ट्रीय महामार्ग आहे. २७ किमी धावणारा हा महामार्ग महाराष्ट्र राज्यातील पनवेल ह्या शहराला, त्याच राज्यातील पळस्पे ह्या शहराशी जोडतो. कळंबोली व बारापाडा ही रा. म. ४-बी वरील काही महत्त्वाची शहरे आहेत.
बाह्य दुवे
वर्ग:भारतातील राष्ट्रीय महामार्ग (जुने क्रमांकन)
कापरेकर संख्या
संख्येच्या वर्गाचे दोन हिस्से केले आणि त्या हिश्श्यांची बेरीज मूळ संख्येइतकीच आली तर त्या मूळ संख्येला कापरेकर संख्या म्हणतात. या संख्येंना डी.आर. कापरेकर यांचे नाव देण्यात आले. उदा० ४५२=२०२५ आणि २०+२५=४५(मूळ संख्या). म्हणून ४५ ही कापरेकर संख्या. ९९९२=९९८००१ आणि ९९८+००१=९९९(मूळ संख्या). म्हणूम ९९९ही कापरेकर संख्या. १, ९, ४५, ५५, ९९, २९७, ७०३, ९९९, २२२३, २७२८, ४८७९, ४०५०, ५०५०, ५२९२, ७२७२, ७७७७, ९९९९ , १७३४४, २२२२२, ३८९६२, ७७७७८, ८२५६५, ९५१२१, ९९९९९, १४२८५७, १४८१४९, १८१८१९, १९७११०, २०८४९५, ३१८६८२, ३२९९६७, ३५१३५२, ३५६६४३, ३९०३१३, ४६१५३९, ४६६८३०, ४९९५००, ५००५००, ५३३१७० या सर्व कापरेकर संख्या आहेत.
उदा, 45 ही कापरेकर संख्या आहे, कारण आणि बाकी 25 येते.
हे सुद्धा पहा
दत्तात्रेय रामचंद्र कापरेकर
सायना (चित्रपट)
सायना हा २०२१चा भारतीय हिंदी भाषेतील चरित्रात्मक खेळ चित्रपट आहे जो अमोल गुप्ते दिग्दर्शित आहे आणि भूषण कुमार, कृष्ण कुमार, सुजय जयराज आणि रेशेश शाह निर्मित आहे. हा चित्रपट बॅडमिंटनपटू सायना नेहवालच्या जीवनावर आधारित आहे. यात परिणीती चोप्रा साईना नेहवालची मुख्य भूमिका साकारत आहे. चित्रपट सुरुवातीला सप्टेंबर २०२० मध्ये रिलीज होणार होता, परंतु भारतात कोविड -१९ साथीमुळे तो पुढे ढकलण्यात आला होता. २६ मार्च २०२१ रोजी चित्रपटगृहात प्रदर्शित झाला.
कापरेकर संख्या
हे सुद्धा पहा
वर्ग: संख्या
सायना (चित्रपट)
कथा
बॅडमिंटन उत्साही सायना नेहवाल पूर्ण वेळ खेळाचा पाठपुरावा करण्याचा विचार करते. जेव्हा ती एका कुशल प्रशिक्षकाखाली प्रशिक्षण घेण्यास सुरुवात करते, तेव्हा ती लवकरच सर्वोत्तम बनते आणि खेळात प्रथम क्रमांकावर येते.
बाह्य दुवे
सायना चित्रपट आयएमडीबीवर
८३ (चित्रपट)
८३ हा आगामी कबीर खान दिग्दर्शित भारतीय क्रीडा नाटक चित्रपट आहे आणि ह्या चित्रपटाची निर्मिती विष्णू वर्धन इंदुरी, दीपिका पादुकोण आणि साजिद नाडियाडवाला केले आहे. या चित्रपटाच्या प्रमुख कलाकारांमध्ये रणवीर सिंह, दीपिका पादुकोण, ताहिर राज भसीन, साकीब सलीम यांच्यासह आहेत, हार्डी संधू, अम्मी विर्क, जिवा, पंकज त्रिपाठी, बोमन इराणी, निशांत दहिया, साहिल खट्टर आणि अमृता पुरी हे सहायक कलाकार आहेत. हा चित्रपट २०२१ मार्च रोजी भारतात प्रदर्शित होणार आहे.
कथा
हा चित्रपट १९८३ मध्ये भारताच्या अविश्वसनीय क्रिकेट वर्ल्डकपच्या विजयाची कहाणी आहे.
बाह्य दुवे
८३ आयएमडीबीवर
संदर्भ
वर्ग:इ.स. २०२१ मधील हिंदी भाषेमधील चित्रपट
मंठा तालुका
मंठा हा भारताच्या महाराष्ट्र राज्यातील जालना जिल्ह्याचा एक तालुका आहे.
मंठा तालुक्यात ११४ गावे, ९२ ग्रामपंचायत व १५० जिल्हा परिषद शाळा आहेत.
वर्ग:जालना जिल्ह्यातील तालुके वर्ग:महाराष्ट्रातील तालुके
केळापूर-अर्नी
केळापूर-अर्नी हा महाराष्ट्र् राज्यातील एक मतदारसंघ आहे.
२०१२ फ्रेंच ओपन
ही फ्रेंच ओपन टेनिस स्पर्धेची १११ वी आवृत्ती होती. ही स्पर्धा २७ मे ते ११ जून, इ.स. २०१२ दरम्यान पॅरिस येथे भरवण्यात आली.
पुरूष एकेरी
🇪🇸 रफायेल नदालने नोव्हाक जोकोविचला 6–4, 6–3, 2–6, 7–5 असे हरवले.
ही स्पर्धा जिंकून रफायेल नदालने फ्रेंच ओपन विक्रमी ७वेळा जिंकण्याचा विक्रम केला. टेनिसच्या इतिहासामधील एकच ग्रँड स्लॅम स्पर्धा सात वेळा जिंकणारा तो एकमेव खेळाडू आहे.
महिला एकेरी
🇷🇺 मारिया शारापोव्हाने 🇮🇹 सारा एरानीला 6–3, 6-2 असे हरवले. ही फ्रेंच ओपन स्पर्धा जिंकून ग्रँड स्लँम पूर्ण करणारी शारापोव्हा ही केवळ १०वी महिला आहे.
महिला दुहेरी
🇮🇹 सारा एरानी / 🇮🇹 रॉबेर्ता व्हिंचीनी 🇷🇺 मारिया किरिलेंको / 🇷🇺 नादिया पेत्रोवाना 4–6, 6–4, 6–2 असे हरवले.
मिश्र दुहेरी
🇮🇳 सानिया मिर्झा / 🇮🇳 महेश भूपतीनी 🇵🇱 क्लॉडिया यान्स / 🇲🇽 सान्तियागो गोन्झालेसना 7–6(7–3), 6–1 असे हरवले.
हे सुद्धा पहा
वर्ग:लाल दुवे असणारे लेख
सिकंदराबाद लोकसभा मतदारसंघ
सिकंदराबाद हा भारताच्या तेलंगणा राज्यामधील एक लोकसभा मतदारसंघ आहे. हा मतदारसंघ प्रामुख्याने हैदराबाद महानगर क्षेत्रामधील सिकंदराबाद शहरासाठी आहे. भारतीय जनता पक्षाचे वरिष्ठ नेते बंदारू दत्तात्रय येथून आजवर तीनवेळा निवडून आले आहेत.
बाह्य दुवे
वर्ग:तेलंगणामधील लोकसभा मतदारसंघ वर्ग:हैदराबाद जिल्हा वर्ग:लोकसभा मतदारसंघ
श्री (निःसंदिग्धीकरण)
श्री या शब्दाशी संबंधित खालील लेख उपलब्ध आहेत :
वर्ग:निःसंदिग्धीकरण पाने
ब्रह्मा (निःसंदिग्धीकरण)
हे सुद्धा पहा
वर्ग:निःसंदिग्धीकरण पाने
रविराज गंधे
रविराज गंधे हे एक माध्यमतज्ज्ञ, दूरदर्शन कार्यक्रम अधिकारी आणि लेखक-पत्रकार आहेत. ते कथा आणि माध्यम, पर्यावरण विषयक लेखन करतात. गंधे यांनी सत्यकथा आणि अन्य मासिकांतून कथालेखन तर महाराष्ट्र टाइम्स, लोकसत्ता, सामना, दिव्य मराठी आदी वृत्तपपत्रामध्ये त्यांचे माध्यम आणि पर्यावरण विषयक लिखाण प्रसिद्ध झाले आहे. या विषयावरील, प्रतिष्टित संस्थांनी आयोजित केलेल्या अनेक परिसंवादात त्यांचा सहभाग असतो. अखिल भारतीय साहित्य संमेलनात त्यांची व्याख्याने झाली आहेत. त्यांनी रेडिओ, दूरचित्रवाणीआणि वृत्तपत्रे यांतून विविध क्षेत्रांतील तज्ज्ञांच्या मुलाखती व कार्यक्रमांचे सूत्रसंचालन केले आहे. ’ग्रंथाक्षर’ ह्या दिवाळी अंकाचे आणि ‘जागर पर्यावरणाचा’ या पर्यावरणतज्ञांच्या मुलाखतींच्या पुस्तकांचे त्यांनी संपादन केले आहे. पुण्या–मुंबईच्या महाविद्यालयांमध्ये ‘इलेक्ट्रॉनिक जर्नालिझम’ ह्या विषयांवरील व्याख्याता म्हणून ते कार्यरत आहेत. महाराष्ट्र् शासनाच्या राज्य चित्रपट पुरस्कार स्पर्धेसाठी तसेच MIFF मुंबई इंटरनॅशनल फिल्म फेस्टिव्हल, पर्यावरण लघुपट वसुंधरा अवॉर्ड आदी विविध स्पर्धांसाठी त्यांनी परीक्षक म्हणुन काम केले आहे.